Source: http://docplayer.fi/6187226-Uimahallien-ja-kylpyloiden-puhtaus-2011.html
Timestamp: 2018-02-24 04:18:10+00:00
Document Index: 21041676

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Uimahallien ja kylpylöiden puhtaus PDF
Download "Uimahallien ja kylpylöiden puhtaus 2011"
1 Sivu 1(5) Uimahallien ja kylpylöiden puhtaus 2011 Vantaan ja Keski-Uudenmaan ympäristökeskukset kartoittivat vuonna 2011 uimahallien ja kylpylöiden puku-, pesu- ja allastilojen pintojen hygieenisyyttä. Näytteenottosuunnitelman mukaan näytteet tuli ottaa lattiapinnoilta, saunan alalauteista sekä erilaisista penkeistä ja tuoleista. Osa lattiapinnoista otettavista näytteistä suositeltiin kohdistettavan kulkuväyliin ja vaikeasti puhdistettaviin/puhtaana pidettäviin pintoihin, kuten portaisiin ja lattiakaivojen ympäristöihin. Näytteenottopintojen tuli olla siivouksen jäljiltä ja kuivia. Näytteenottolomakkeeseen kirjattiin, oliko tiloja käytetty siivouksen jälkeen ja muut erityiset huomiot. Näytteenotto ja näytteiden tutkiminen Näytteenoton suorittivat terveystarkastajat. Näytteet otettiin pintasivelymenetelmällä, jossa näytteenottokohtaa (10 cm x 10 cm) sivellään steriiliin laimennosvesiliuokseen kostutetulla pumpulipuikolla. Näytteet analysoitiin Metropolilab Oy:ssä Helsingissä. Näytteistä tutkittiin aerobisten mikrobien kokonaisbakteeripitoisuus, hiivapitoisuus sekä Pseudomonas aeruginosan esiintyminen. Arvosteluperusteet Aerobisten mikrobien kokonaisbakteeripitoisuus ja hiivapitoisuudet arvosteltiin taulukon 1 mukaisesti. Taulukko 1. Arvosteluperusteet Aerobisten mikrobien kokonaisbakteeripitoisuus Asteikko pmy/cm 2 Hyvä <50 Välttävä Huono >500 Laboratorion määritysraja 2500 Hiivapitoisuus Asteikko pmy/cm 2 Hyvä <1 Siivousta tulee tehostaa >1 Laboratorion määritysraja 100 Metropolilab Oy:n käyttämät arvosteluperusteet perustuvat laboratorioeläinlääkäripäivillä annettuihin konsensusehdotuksiin. Käytetty asteikko on kyseistä konsensusehdotusta lievempi. Pseudomonas aeruginosaa ei saa esiintyä pinnoilla. Tulokset Projekti toteutettiin kahdeksassa kohteessa. Näistä oli uimahalleja seitsemän ja kylpylöitä yksi. Näytteet otettiin kello :30 välisenä aikana. Yhteenkään näytelomakkeeseen ei ollut kirjattu, että tiloja olisi käytetty siivouksen jälkeen. Näytteiden määrien vaihteluväli oli näytettä/kohde ja niitä otettiin yhteensä 131. Kaikista näytteistä tutkittiin aerobisten mikrobien kokonaisbakteeripitoisuus, hiivapitoisuus ja Pseudomonas aeruginosan esiintyminen. Tulosten joukossa ei ole uusintanäytteitä.
2 Sivu 2(5) Aerobisten mikrobien kokonaisbakteeripitoisuus Lattioiden, istuinten ja saunan alalauteiden aerobisten mikrobien kokonaisbakteeripitoisuudet on esitetty taulukossa 2. Huonot tulokset on jaoteltu kahteen ryhmään: huonot ja laboratorion määritysrajan ylittäneet. Ryhmittelyssä on huomioitu tilan käyttötarkoitus: pukutila, pesutila, sauna ja allastila. Allastilan lattiatuloksiin on laskettu mukaan hyppytorneihin johtavien portaiden ja portaikkojen tulokset. Kaikki puiset penkit, muovituolit ja vastaavat on käsitelty ryhmänä istuimet. Taulukko 2. Aerobisten mikrobien kokonaisbakteeripitoisuus näytteenottopaikka näytemäärä hyvä välttävä huono määritysrajan ylittäneet (=huono) kpl % kpl % kpl % kpl % kpl % pukutila, istuin pukutila, lattia pesutila, istuin pesutila, lattia sauna, alalaude allastila, istuin allastila, lattia yhteensä Pinnan hygieniataso arvioitiin hyväksi 60 %:ssa ja huonoksi / määritysrajan ylittäneeksi 18 %:ssa näytteitä, kun huomioitiin kaikki 131 näytettä. Lattioista saadut tulokset olivat istuimista saatuja tuloksia huonommat, mikä oli odotettua. Eri tilojen lattioista otettiin yhteensä 71 näytettä. Sekä pesu- (n=24) että allastilojen (n=31) lattioiden pintahygienia oli pukutilojen (n=16) lattioiden hygieniaa huonompi. Pukutiloissa hyvien tulosten osuus oli 75 %:a näytteistä. Huonojen ja laboratorion määritysrajan ylittäneiden yhteenlaskettu osuus oli 13 %:a. Sekä pesutiloista että allastiloista saaduista tuloksista oli hyviä noin 50 %:a ja huonoja noin 30 %:a. Istuimista otettiin yhteensä 44 näytettä. Kokonaisuutena istuimien hygieniataso osoittautui hyväksi 64 %:ssa ja välttäväksi 27 %:ssa näytteitä. Huonojen ja määritysrajan ylittäneiden osuus oli 9 %:a eli suhteellisen pieni. Hygieniatasoltaan parhaiksi todettiin pukutilojen istuimet. Tuloksista yli 80 %:a oli hyviä. Yhdenkään pukutilan istuimen hygieniaa ei todettu huonoksi. Pesutilojen istuimien hygieniataso oli alhaisin. Tuloksista viidesosa osoitti huonoa hygieniatasoa ja vain puolet istuimista todettiin hygieniatasoltaan hyviksi. Saunojen alalauteista otettiin yhteensä 16 näytettä. Tuloksista oli 63 %:a hyviä ja 31 %:a välttäviä. Vain yksi näyte osoitti huonoa hygieniatasoa. Hiivapitoisuus Pintojen hiivapitoisuudet on esitetty taulukossa 3. Ryhmittely on tehty edellä kuvatulla tavalla.
3 Sivu 3(5) Taulukko 3. Hiivapitoisuudet näytteenottopaikka näytemäärä hyvä siivousta tehostettava määritysrajan ylittäneet kpl % kpl % kpl % kpl % pukutila, istuin pukutila, lattia pesutila, istuin pesutila,lattia sauna,alalaude allastila, istuin allastila, lattia yhteensä Tarkasteltaessa kaikkia tuloksia (n=131) pinnan hygieniataso arvioitiin hyväksi lähes 80 %:ssa näytteitä. Hiivaa esiintyi näytteissä eli siivouksen tehostamistarpeeseen viittasi noin 20 %:a tuloksista. Yksikään näytteistä ei ylittänyt laboratorion määritysrajaa. Samalla tavoin kuin mikrobien kokonaispitoisuus hiivapitoisuudet osoittivat lattioiden hygieniatasossa istuimien hygieniatasoa enemmän puutteita. Lattianäytteistä (n=71) noin 70 %:ssa ei esiintynyt hiivaa. Siivouksen tehostamistarpeeseen viittasi 30 %:a näytteistä. Pukutilojen lattioiden hygieniataso oli hiivan esiintymisen perusteella arvioitaessa pesuja pukutilojen lattioiden hygieniatasoa parempi. Pukutiloissa hiivaa esiintyi vain 6 %:ssa näytteitä, kun pesu- ja allastiloissa vastaava prosenttiosuus oli noin 35 %. Istuimien (n=44) hygieniataso todettiin hiivapitoisuuden perusteella hyväksi yli 90 %:ssa istuimia. Pukutilojen istuimissa ei esiintynyt lainkaan hiivaa, allastiloissa hiivaa esiintyi 10 %:ssa näytteitä ja pesutiloissa vastaava luku oli 20 %:a. Saunan alalauteilta otettujen näytteiden (n=16) tuloksista 88 %:a oli hyviä. Pseudomonas aeruginosa Pseudomonas aeruginosa-bakteeri todettiin yhdessä pukutilan lattiapinnalta otetussa näytteessä. Osuus oli alle 1 %:a näytteiden kokonaismäärästä (n=131). Kyseisen näytteen bakteeripitoisuus oli 3 pmy/cm². Johtopäätökset Uimahallien pukutilojen istuimien ja lattioiden pintahygienia osoittautui melko hyväksi huolimatta siitä, että ainut Pseudomonas Aeruginosa löydös todettiin nimenomaan pukutilan lattialla. Tämän saman pukutilan lattialla todettiin myös hiivaa, mikä sekin oli ainoa hiivalöydös pukutilojen lattioilla. Istuimilla hiivaa ei esiintynyt lainkaan. Todennäköisesti pukutilojen pintojen parempi hygieniataso johtuu ainakin osaltaan siitä, että pukutilojen ilman kosteus ja lämpötila ovat alhaisemmat ja istuin- sekä lattiapinnat kuivemmat kuin pesu- ja allastiloissa. Edellä mainittujen syiden vuoksi mikrobien elinolosuhteet ovat heikommat. Saunatilojen lämpötila on toisaalta niin korkea, että se vaikuttaa mikrobien kasvuun heikentävästi. Pesu- ja allastilojen lattiahygienian taso oli huono arvioitaessa tilannetta kokonaisbakteeripitoisuuksien perusteella. Vain noin 50 %:a tuloksista oli hyviä, vaikka pinnat olivat siivouksen jäljiltä. Kokonaisuutena pesu- ja allastilojen lattiahygienia ei eronnut toisistaan hyvien tulosten osalta. Pesutilojen lattioista oli pintahygienialtaan hyviä hieman enemmän kuin allastilojen, mutta vastaavasti laboratorion määri-
4 Sivu 4(5) tysrajan ylittäneitä tuloksia oli 29 %:a näytteistä. Allastilojen tulokset jakaantuivat tasaisemmin alenevassa järjestyksessä siten, että laboratorion määritysrajan ylittäneitä tuloksia saatiin vain yksi, mikä edusti 3 %:a näytteistä. Todennäköisesti pesutilojen pintojen likakuorma on allastilojen likakuormaa suurempi, mikä lisää mikrobikasvua. Hiivatulokset tukivat käsitystä pesu- ja allastilojen huonosta lattiahygieniasta. Noin 35 %:a tuloksista viittasi siivouksen tehostustarpeeseen. Taulukossa 4 on vertailtu kokonaisbakteeripitoisuuksien tulosluokkia huonot ja määritysrajan ylittäneet (=huonot) hiivapitoisuuksien tulosluokkaan siivousta tehostettava. Tulosten prosenttiosuudet ovat yhtenevät. Kokonaisbakteeripitoisuudet ja hiivapitoisuudet korreloivat hyvin keskenään. Taulukko 4. Kokonaisbakteeripitoisuuksien ja hiivapitoisuuksien vertailu Näytteenottopaikka Kokonaisbakteeripitoisuudet huonot ja määritysrajan ylittäneet Hiivapitoisuudet siivousta tehostettava % % pukutila, istuin 0 0 pukutila, lattia 13 6 pesutila, istuin pesutila,lattia sauna,alalaude 6 13 allastila, istuin 8 8 allastila, lattia yhteensä Pseudomonas aueruginosa -bakteeria esiintyi vain yhdessä lattiasta otetussa näytteestä. Tulos antaa viitteitä siitä, että Pseudomonas aeruginosaa esiintyy lattioilla melko vähän, vaikka lattioiden hygienia todettaisiin muuten heikoksi. Pohdintaa Syitä osittain huonoihin tuloksiin on todennäköisesti monia. Pienen otoksen perusteella varmoja johtopäätöksiä ei voi vetää. On mahdollista, että kaikkien uimahallien ja kylpylöiden pinnat eivät olleet siivouksen jäljiltä ja täysin kuivat, vaikka näytelähetteisiin ei ollut kirjattu mitään poikkeavaa. Märältä tai kostealta pinnalta irtoaa mikrobeja enemmän kuin kuivalta. Yksittäinen pintasivelynäyte ei anna oikeaa kuvaa suuren lattian pintahygieniasta. Lattialla on voinut esimerkiksi joku kävellä siivouksen jälkeen ennen näytteenottoa. Luotettavan kuvan saamiseksi lattian hygieenisyydestä näytteitä tulisi ottaa huomattavasti enemmän. Osa lattianäytteistä kohdistettiin kulkuväylille ja vaikeasti puhdistettaviin kohtiin kuten portaisiin. Huolimatta siitä, että siivouksen määrä ja menetelmä tulee suhteuttaa kohteen käyttöön ja puhdistettavuuteen, vinouttaa näytteenoton suuntaaminen kulkuväyliin ja portaisiin tulosta siten, että kokonaistilanteesta saadaan todellisuutta huonompi kuva. Vaikka tulosten arvostelussa käytetyt arvosteluperusteet ovat laboratorioeläinlääkäripäivillä annettua konsensusehdotusta lievemmät, ovatko ne kuitenkin edelleen liian tiukat sekä kokonaisbakteeripitoisuuksien että hiivapitoisuuksien osalta? Tulos, että istuimien hygienia oli lattioiden hygieniaa selkeästi parempi, oli odotettu. Arvosteluperusteissa tulisi mahdollisesti huomioida pinnan käyttötarkoitus. Uimahallien hygieniaan vaikuttaa suuresti uimahallin käytönaikaisen siivouksen määrä ja laatu, eli millaisena pintahygienia pysyy uimahallin aukioloajan. Erittäin hyvinkin siivottu halli likaantuu päivän
5 Sivu 5(5) aikana, ellei huolehdita riittävästä ja laadukkaasta käytönaikaisesta siivouksesta. Tällä hetkellä käytössä olevilla arvosteluperusteilla voidaan arvioida vain siivouksen onnistumista. Käytön aikaiseen pintahygienian arviointiin arvosteluperusteita ei ole. Tuloksissa ei ole vertailtu halleja keskenään. Pintahygienianäytteen tulokseen vaikuttaa paljon näytteenottotekniikka. Näytteitä otti 8 kohteesta 3 eri henkilöä. Vaikka kaikki projektissa näytteitä ottaneet henkilöt ovat pyrkineet todennäköisesti ottamaan näytteet samalla tavoin laboratorion ohjeistuksen mukaisesti, on kuitenkin eri henkilöiden sivelytekniikassa eroja. Projektin perusteella voidaan kuitenkin todeta, että uimahallien pintojen hygieniassa on parannettavaa. Onko syynä vaikeasti puhdistettavat pinnat, siivouksen määrä ja laatu vai esimerkiksi puutteellinen käyttäjähygienia, tulee arvioida jokaisen kohteen kohdalla erikseen. Todennäköisesti suuressa osassa kohteita toteutuvat ainakin osittain kaikki syyt.
Uimahallien puhtausnäyteprojekti 2005
RAPORTTI 8/2005 OULUN SEUDUN YMPÄRISTÖVIRASTO Uimahallien puhtausnäyteprojekti 2005 SISÄLLYSLUETTELO Sivu Johdanto... 1 Projektin toteutus... 2 Projektin tulokset... 2 Tulosten tarkastelu... 4 Lähteet...
Vanhainkotien ja tehostetun palveluasumisen puhtaus
Oulun seudun ympäristötoimi Raportti 6/2012 Vanhainkotien ja tehostetun palveluasumisen puhtaus VANHAINKOTIEN JA TEHOSTETUN PALVELUASUMISEN PUHTAUS Raportti on osa Minna Jaatisen Mikkelin ammattikorkeakoulun
Kh 284 Valmistelija: tekninen johtaja Jaana Koota, p. 02 761 4200
Kaupunginhallitus 284 08.09.2014 Vesihovin virheet ja vastuut 67/10.03.02/2013 Kh 284 Valmistelija: tekninen johtaja Jaana Koota, p. 02 761 4200 Asianajaja, varatuomari Jaska Ikäheimoselta Asianajotoimisto